Udviklingsplan for Bassin 7, [adresse] 
BESLUTNING 
Udvalget kunne enstemmigt tiltræde indstillingen i overensstemmelse med Magistratens anbefaling.  
Zelma Dam og Kim Holst var forhindrede i at deltage i udvalgets behandling af sagen.  
Udviklingsplanen for Bassin 7, [adresse] foreslås at danne grundlag for den videre lokalplanlægning. g Omsorg 
 
RESUMÉ 
En ny bydel tager form i disse år på den tidligere containerterminal og de første nye beboere flyttede ind i 
2012.    
 
 
Aarhus Kommune er nu i gang med, at udvikle et område omkring havnebassin nr. 7. Sammen med et 
bygherre-konsortium er der gennemført en planlægningsproces, der er endt i ”Udviklingsplan for Bassin 7”.    
 
 
Med en donation fra [adresse] bliver det tillige muligt at realisere et havnebad som en del af 
udviklingsplanen.    
 
 
Det har været målet at ”gentænke” planlægningen af området. Der er blevet gennemført en udbudsproces, der 
sammen med en byggeret indeholdt en forpligtigelse til at udarbejde en udviklingsplan med særlige 
bylivsaktiviteter.    
 
 
Omdrejningspunkt for planen er at skabe optimale betingelser for bylivet. Bylivsaktiviteterne, som især 
havnebadet, men også cafeer, restauranter og lignede offentlige funktioner er koncentreret i et samlet forløb. 
Byggefelter til boliger er placeret, så de understøtter bylivet og er udformet som karréer.   Udviklingsplanen 
indeholder i alt 100.000 m2 etageareal til boliger, erhverv og offentlige funktioner.   
 
 
Udviklingsplanen bliver med Byrådets godkendelse offentlig tilgængelig. Næste skridt er at udarbejde og 
vedtage lokalplan og kommuneplantillæg.    
 
 
Da udviklingsplanen afviger fra den forudgående planlægning på nogle væsentlige punkter, skal der 
gennemføres en høring om ændring af kommuneplanen forud for lokalplanen.   
 
 
Afvigelserne handler især om placering af høje bygninger, byggefelter og pladser. 
INDSTILLING 
At 1) udviklingsplanen, som beskrevet i indstillingens punkt 4 samt i bilaget ”Bassin 7 - Udviklingsplan”, danner 
grundlag for den videre lokalplanlægning. 
Sagens forløb 
23-10-2014 Borgmesterens Afdelings påtegning 
 
Fremsendes til Magistraten. 
 
Borgmesterens Afdeling har ingen bemærkninger til indstillingen. 
 
27-10-2014 Magistraten 
 
Fremsendes til [adresse] med bemærkning, at Magistraten i mødet den 27. oktober 2014 anbefaler, at byrådet 
tiltræder Magistratsafdelingen for Teknik og Miljøs indstilling af 13. oktober 2014. 
 
 
Sofia Mikkelsen og Trine Toft var forhindrede i at deltage i sagens behandling. 
 
[adresse] Aarhus Byråd 
 
Fremsendes til Teknisk Udvalg til behandling i henhold til beslutning i byrådets møde den 5. november 2014 
 
10-11-2014 Teknisk Udvalg 
 
Udvalget kunne enstemmigt tiltræde indstillingen i overensstemmelse med Magistratens anbefaling.  
 
Zelma Dam og Kim Holst var forhindrede i at deltage i udvalgets behandling af sagen. 
 
[adresse] Aarhus Byråd 
 
Tilbagesendes Magistratsafdelingen for Teknik og Miljø med bemærkning, at byrådet i sit møde den 19. november 
2014 har vedtaget Magistratens foranstående indstilling af 27. oktober 2014. 
 
